google/wiki40b huggingface dataset:
Alex Harvey (langrennsløper)

Karriere

Harvey debuterte i verdenscupen i sesongen 2007/08 med en 46.-plass på 15 km klassisk i Otepää.
I sitt fjerde renn tok han verdenscuppoeng med en 30.-plass på sprint klassisk i Vancouver i sesongen 2008/09. I samme verdenscuprunde satte han en ny personlig bestenotering i verdenscupsammenheng, en 12.-plass på 30 km dobbel jaktstart. Han deltok også på sprintstafetten på samme sted sammen med makkeren George Grey, og de tok tredjeplass.
Harvey deltok i sitt første mesterskap i VM i Liberec i 2009, og han var ankermann på det canadiske laget som tok femteplass på stafetten. De andre på laget var Devon Kershaw, George Grey og Ivan Babikov. Hans beste individuelle resultat i mesterskapet var en 22.-plass på 30 km dobbel jaktstart, men han tok også 28.-plass på sprint fristil og 36.-plass på 15 km klassisk.
På 50 km klassisk, fellesstart i Trondheim fikk han sin første pallplassering i verdenscupen, en tredjeplass bak finske Sami Jauhojärvi og tyske Tobias Angerer. Harvey tok en tidlig ledelse i løpet, men han ble hentet inn av en liten gruppe løpere. Han tok tredjeplassen etter å ha vunnet et spurtoppgjør mot russiske Maksim Vylegzjanin, og i mål var han 33,2 sekunder bak vinneren Jauhojärvi.
I verdenscupfinalen i Sverige i 2009 tok han 30.-plass på sprint klassisk og to åttendeplasser på prologen og dobbel jaktstart. Han hadde femte beste tid på siste etappe og ble nummer seks sammenlagt.
I ski-VM Oslo 2011 tok Harvey sammen med makkeren Devon Kershaw VM-gull i lagsprint. Dette var det første VM-gullet til Canada noensinne. Harvey bemerket seg også i mesterskapet ved et voldsomt rykk mot slutten av 30 km jaktstart med stilbytte, men det holdt ikke inn.
Han vant prologen over 3,75 km fristil i verdenscupfinalen i Falun 16. mars 2012.
I VM 2015 i Falun tok Harvey sølv på sprint klassisk, bare slått av Petter Northug.
I VM 2017 i Lahtis tok han gull på femmila. Med tiden 1:46:28.9 ble dette også tidenes raskeste femmil.
Harvey la opp etter sesongen 2018/2019. Han avsluttet karrieren på hjemmebane i Québec ved å bli nummer 2 på både 15 km klassisk fellesstart og 15 km fristil jaktstart, begge dagene rett bak Johannes Høsflot Klæbo.
Steel on My Mind

Steel on My Mind er et musikkalbum med Egil Skjelnes, utgitt i 2010.
Lene Vorkinn

Lene Vorkinn er en norsk fotballspiller som for tiden spiller for Manglerud Star Toppfotball.
Vorkinn har tidligere spilt for Lesja, Lillehammer FK, Nittedal og Skeid.
Leona Lewis

Barndommen

Født i Islington i London til foreldrene Aural Josiah Lewis (også kalt Joe) som var en afro-karibiansk ungdomsskolelærer og Marie Lewis med røtter fra Wales, jobbet som sosialarbeider. Da Leona var 5 år gammel begynte hun på Sylvia Young Theatre School og senere på Italia Conti Academy og BRIT School. Da hun var 12 år skrev hun sin første sang og vant mange talentkonkurranser ved å synge.
Lewis drøm var å spille inn plate og for å få råd til å prøve seg i studio tok hun seg jobb som resepsjonist og kelner på Pizza Hut.
Hun fikk til slutt råd og spilte inn flere sanger hun kalte «Twilight», disse ble aldri utgitt. Til slutt ville Leona gi opp drømmen, men kjæresten rådet henne å melde seg på X Factor, et TV-program som overtok etter Pop Idol, den britiske versjonen av Idol.

X-Factor

Leona var på audition i 2006, da sang hun «Over the Rainbow», dommerne var imponert og alle ville ha henne videre.
16. desember 2006 vant hun The X-Factor og en kontrakt verdt 1 million dollar til å spille inn og gi ut CD.
Simon Cowell, som var en av dommerne i showet ble hennes rådgiver, eller «manager».
Hun sammenlignes med sangstjernedivaer som Celine Dion, Christina Aguilera, Whitney Houston og Mariah Carey.

Etter The X- Factor

En coverlåt av «A moment like this» var The X-factors «vinnersang», den som vant skulle gi ut denne singelen. Singelen var opprinnelig USAs idolvinner Kelly Clarksons første singel. Leonas versjon av sangen ble utgitt 20. desember 2006 og ble som sagt kåret til årets julesingel etter at den hadde solgt 571 253 eksemplarer. De første ukene ble det sagt at hun solgte rundt 100 CD-er i minuttet i verden. Debutsingelen solgte rundt 1 000 000 eksemplarer. Leona signerte en kontrakt på 9,7 millioner dollar i USA med plateselskapet J Records i februar 2007. Leona har gitt ut 2 album: Spirit i 2007 og Echo i 2009.
«A moment like this» ble nominert til BRIT Awards 2007, sangen gikk bare til andre runde, der ble den eliminert. I mai samme år fikk sangen «Ivor Novello prisen» for den bestselgende britiske singelen.
Da filmen Avatar kom ut i 2009 sang Leona Lewis kjenningsmelodien «I See You».

Privatliv

Leona bor i Hackney. Hun bodde her med kjæresten, elektrikeren Lou Al-Chamaa, til det ble slutt sommeren 2010. Leona har kjent Lou siden hun var ti år gammel.

Album

Hun har hittil gitt ut to album, Spirit, 2007, og Echo, 2009. Spirit ble det raskeste solgte debutalbumet og bestselger i 2007 i USA og Ireland, og det gjorde Lewis den første britiske solo-artist til å toppe Billboard 200-listen med et debutalbum. Spirit har solgt over 6,5 millioner kopier verden over. Leonas andre album, Echo, ble gitt ut verden over i november 2009.
Selbu kirke

Bygningen

Den eldste delen av kirken er fra 1100-tallet og romansk. Tårnet fra 1200-tallet var opprinnelig frittstående. Det har spissbue som etteraper gotisk stil, men som ikke har gotisk bærefunksjon. Kirken ble på 1800-tallet betydelig utbygd i to omganger. Det som sannsynligvis var den originale inngangsportalen fra 1100-tallet, er fremdeles synlig fra kapellet i tårnfoten. Én original vindusåpning er bevart over dagens våpenhus. Restaurert altertavle og prekestol er i 1700-talls bondebarokk. Kirkens interiør forøvrig er en tilbakeskuende nyskapelse fra restaureringsperioden 1935-1963, ledet av arkitekt John Tverdahl. Selbu kirke er kjent for å ha usedvanlig gode forhold for akustisk musikk. TrondheimSolistene er blant dem som har gjort mange opptak her. En parkliknende kirkegård omgir bygningen.
Audi Shooting Brake

Audi Shooting Brake (også kjent som Audi TT Shooting Brake) er en konseptbil utviklet av den tyske bilprodusenten Audi. Bilen ble offisielt vist frem på Tokyo Motor Show i 2005. Den er en studie i en sporty, todørs, kompakt coupé.
Konseptbilen er drevet av en 2,3 l VR6-motor som yter 250 hk ved 6 200 omdreininger, og har et dreiemoment på 350 Nm mellom 2 500 og 3 000 omdreininger. Motoren, som allerede finnes i noen av Audis modeller, som andregenerasjons A3 og sportsbilen TT er sterk nok til å akselerere bilen fra 0–100km/h på seks sekunder, og får bilen til å nå toppfarten på 250 km/t (elektronisk sperre). Bilen er utstyrt med permanent firehjulstrekk som Audi markedsfører under merkenavnet quattro.
Eksteriøret er dominert av en massiv frontgrill, litt annerledes enn den karakteristiske grillen på de nyeste Audi-modellene, sammen med frontlykter i klart glass med LED-teknologi. 19", dobbeltekede felger produsert av quattro GmbH. Interiøret fokuserer på sporty design og er dominert av materialer som aluminium og skinn. Noe viktig i interiøret er en utviklet versjon av et navigasjonssystem med trykkfølsom skjerm og persongjenkjenning.
Den 24. januar 2007 ble det klart at Audi bestemte seg for ikke å produsere bilen.
Rock Me (sang)

Eurovision Song Contest

Sangen var en av 16 sanger som deltok i den felles-jugoslaviske konkurransen i Novi Sad 4. mars 1989. I konkurransen vant «Rock Me» en knapp seier og ble dermed Jugoslavias bidrag til Eurovision Song Contest i sveitsiske Lausanne lørdag 6. mai 1989.
I den internasjonale finalen var «Rock Me» det 22. og siste bidraget ut på scenen, og i avstemningen tok sangen raskt en svært klar ledelse. Danmark og Storbritannia tok etter hvert innpå, men klarte aldri å innhente Jugoslavia. Til slutt vant landet sin første og eneste seier med 137 poeng – syv poeng foran Storbritannia. Den norske juryen ga 7 poeng til «Rock Me».
Sangen kom ikke inn på norske VG-lista og fikk heller ingen større suksess ellers i Europa. Gruppen Riva ble også oppløst i 1991. Seieren skapte likevel en viss internasjonal oppmerksomhet rundt jugoslavisk og kroatisk rock og musikk.
Nordstrand bad

Nordstrand bad i Oslo ble bygget omkring 1890. Badet skulle blant annet brukes av pasientene på sanatoriet Fageraas, men det ble også bygget en restaurant i forbindelse med badet. Nordstrand bad hadde sin storhetstid etter 1899. Da ble anlegget utvidet med teatersal, konsertsal, festivitetslokale, kjeglebane og rutsjebane. Restauranten brant i 1914.
Akersposten kunne i 1906 melde at: «Herude er i Regelen et fortreffelig Vand, salt og friskt, og der er intet Under at en stor mengde Mennesker som tilbringer sin Sommer i Byen daglig søger herud Sommeren igjennem».
Badet hadde sin egen brygge og hele sommeren var det dampskipsforbindelse med byen flere ganger om dagen.
I dag er Nordstrand bad en offentlig badeplass med badebrygge, sandstrand og anlagt gangvei langs sjøen. Badeplassen ligger 200 meter sør for broen over til Ulvøya, med en bratt asfaltert gangvei ned fra Mosseveien.
Nordstrand Vel passer på - og godtgjør elevene ved Nordstrand skole for å passe på området.
Skandinaviske sommerfavoritter

Skandinaviske sommerfavoritter er et musikkalbum med diverse artister, utgitt i 2009. Albumets artister er Jahn Teigen, D.D.E., Finn Kalvik og Kim Larsen.
Terrengsykling

Terrengsykling er en sport der man sykler i terreng, det være seg med spesielt utrustede terrengsykler, hybridsykler, BMX-sykler eller andre egnede tråsykler.

Terrengsykler

De fleste terrengsykler har karakteristika som gir robusthet og funksjonalitet på ujevnt underlag: brede knastedekk, kraftige rammerør, kraftige skivebremser, funksjonelle klikkpedaler, dempegaffel og til og med bakdemping. Robustheten medfører at sykler spesielt utviklet for terrengformål ofte kan være noe tyngre enn sykler for bruk på landeveien, men mange av dagens terrengsykler er likevel bygget med deler som gjør dem svært lette.

Terreng

Man kan drive terrengsykling på alle steder som har en form for terreng, for eksempel en gressplen eller i parker, men primært menes det med terrengsykling den form for ?sykling som gjøres i naturen, for eksempel på grusveier og stier, og typisk i skog, utmark og fjell. Man kan si at det er aspekter ved terrengsykling som har mer til felles med løping i skogen og orientering enn andre former for sykling, som by- eller landeveissykling.

Typiske trekk

Terrengsykling er primært en individuell sport som krever utholdenhet, teknikk og evne til å klare seg selv. Samtidig arrangerer klubber og andre grupperinger sammenkomster og felles sykkelturer, både som trening og rekreasjon. Siden terrengsyklister gjerne sykler langt bort fra sivilisasjonen må de i stor grad være istand til å klare seg selv. Skulle noe gå i stykker, for eksempel kjedebrekk eller punktering, må syklisten kunne reparere dette på egen hånd. Utfordringene som terrengsyklister kan oppleve har bidratt til å skape en spesiell dynamikk mellom typiske terrengsyklister, som skiller seg fra dynamikken mellom landeveissyklister eller bysyklister.
Institute for Gulf Affairs

Institute for Gulf Affairs (tidligere Saudi Institute) er en menneskerettighetsgruppe og tankesmie i Washington, D.C. som fokuserer på politikk og utdannelse i Midtøsten.  Ali Al-Ahmed, en saudi-arabisk kritiker av Saudimonarkiet, er dens direktør og grunnlegger.
Instituttet gir informasjon og analyser om regionen rundt Persiabukten og om spørsmål som vedrører intenasjonale relasjoner og politikk.
On a Sunday

Bakgrunn

Sangen er skrevet av Ioana Victoria Badea og ble sendt inn til den rumenske kringkasteren TVR i forbindelse med sangkonkurransen Selecția Națională. Konkurransen er Romanias uttak til Eurovision Song Contest 2019, og «On a Sunday» var blant de 24 melodiene som ble valgt ut til å delta i konkurransen. Sangen deltok i konkurransens andre semifinale 10. februar 2019 og kvalifiserte seg til finalen. I finalen uken etter ble «On a Sunday» kåret til vinner med 65 poeng. 62 av poengene kom fra de ulike juryene, mens kun 3 kom fra telefonavstemningen. Gjennom seieren ble «On a Sunday» valgt til Romanias bidrag i Eurovision Song Contest 2019.
I etterkant av finalen kom det kritikk mot juryordningen og enkelte av jurymedlemmene i den rumenske finalen. Kritikken nådde også landets parlament og gikk blant annet på at «On a Sunday» bare kom på åttendeplass i telefonavstemningen, men likevel vant konkurransen. Sangen ble også anklaget for å være et plagiat, men den rumenske kringkasteren tilbakeviste senere anklagene.

Eurovision Song Contest

I januar 2019 ble Romania trukket til å delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Romania hadde startnummer 6. «On a Sunday» ble nummer 13 i sin semifinale og kvalifiserte seg dermed ikke til finalen lørdag 18. mai.
Peter O'Leary

Karriere

O'Leary begynte å dømme i 1994. Han har dømt i mange OFC-turneringer siden han ble FIFA-dommer i 2003, og en hans fremste opptreden var i Oseaniamesterskapet i fotball 2004 og Oceania Club Championship 2006. 
I 2007 ble han valgt ut til å dømme i U-20 VM 2007 i Canada. Han dømte kampen mellom Nigeria og Costa Rica i gruppe F på Royal Athletic Park i Victoria, Britisk Columbia den 1. juli.  Deretter dømte han en kamp i gruppe B mellom Uruguay og Jordan på Swangard Stadium i Burnaby den 4. juli. Som en gjest av den engelske toppdommeren Steve Bennett i Premier League-oppgjøret mellom Aston Villa og Sunderland AFC, ble O'Leary innkalt fra tribunen til å ta Bennetts rolle på sidelinjen som 4. dommer i andre halvdel av kampen.
O'Leary dømte i VM i fotball for klubblag i Japan, blant annet i oppgjøret om femteplass mellom Adelaide United og Al Ahly. Han var han også dommer i U-20 VM i fotball 2009 i Egypt, hvor han dømte gruppespillkamper mellom Italia og Trinidad og Tobago og mellom Ungarn og De forente arabiske emirater. I fotball-VM for klubblag 2009 i De forente arabiske emirater dømte han én kamp mellom TP Mazembe og Pohang Steelers FC.
O'Leary ble inkludert på den korte listen over dommere som fikk mulighet til å dømme i fotball-VM 2010 i Sør-Afrika sammen med landsmannen Michael Hester
Nerd

En nerd er en person med et spesielt interesseområde eller en sær hobby. Dette trenger ikke å være altoppslukende, men i mange tilfeller så blir det oppfattet som det. Det kan også bare være en overgjennomsnittslig kunnskap/interesse og forståelse på dette området. Ordet brukes også ofte generelt nedsettende om en person som er intelligent eller skoleflink, men som er dårligere utrustet sosialt eller utseendemessig. Det kan også brukes om en som er dyktig på ett område, men hjelpeløs på andre; et norsk dialektord er glupstut.
Nerd er lånt fra amerikansk og er et forholdsvis nytt begrep i norsk. Det har, særlig blant unge, erstattet begrepet fagidiot og tildels også særing og liknende uttrykk. Mange barn og unge i Norge bruker ordet «nerd» som en lett nedsettende betegnelse på generelt skoleflinke elever.
Det finnes ingen eksakt definisjon på begrepet nerd, og betydningen har skiftet noe de siste årene. For å dempe den tidligere negative klangen ved ordet, har flere tatt det i bruk som en lett spøkefull, men likevel presis beskrivelse av seg selv.

Ordets opprinnelse og bruk

Ordet oppstod i USA, der det ble brukt første gang skriftlig i 1950 i Dr. Seuss' bok If I ran the Zoo. Det fins imidlertid ulike teorier om ordets opprinnelse. Det antas blant annet at det stammer fra slangordet nert fra 1940-tallet som igjen er en omskrivning av ordet nut (gal eller dum person).
På slutten av 1990-tallet begynte datakyndige på Internett å bruke ordet nerd som et positivt ord, noe det fortsatt er i disse miljøene. På engelsk foretrekkes ofte synonymet geek i den positive betydningen av nerd, mens det i Skandinavia dekker begge begrepene og har en noe mildere betydning enn på engelsk og fransk. Tradisjonelt har nerder blitt oppfattet som intelligente, men sosialt utilpasse. Selv om ingen av delene kvalifiserer til betegnelsen nerd, kan det å oppfattes slik eller å utvikle seg i den retningen være mer eller mindre en bivirkning av å ha sære interesser. Ulike typer nerder kan grupperes etter interesser. Interesser som tradisjonelt blir oppfattet som nerdete er informasjonsteknologi og vitenskap. Interesser som oppfattes som mer dagligdagse, og ikke virker helt meningsløse for en utenforstående, for eksempel sport, har ikke fått tilsvarende nerdestempel, selv om uttrykk som sportsidiot også forekommer.
I det moderne samfunn kan en nerd like godt defineres som en med særdeles god kunnskap på et felt, uten at det på noen måte setter han eller henne tilbake på andre områder.

Uttale

Ordet nerd kan på norsk uttales enten nærd  eller nørd med tilnærmet amerikansk uttale og r-lyd.
Seabria

Utseende

Middelsstore (16-22 millimeter), gulbrune til svarte trebukker, blant de minste artene i gruppen Macrotomini. Antennene er tynne, noe kortere enn kroppen hos hannene, kortere enn dette hos hunnene. Hodet er forholdsvis lite, kjevene ikke forstørrede. Pronotum er trapesformet med piggete eller ruglete ytterkanter. Dekkvingene er nesten parallellsidige (litt buede ytterkanter) med avrundede "skuldre", overflaten er kraftig punktert og læraktig med brede lengderibber.

Utbredelse

Slekten lever i det søtlige og sørlige Afrika.
Tall Girl

Tall girl er en original film fra Netflix som handler om 1,85 høye Jodi som har alltid prøvd å gjemme seg bort, men er bestemt på overvinne usikkerheten samtidig som hun havner midt i et trekantdrama på skolen. Filmen ble utgitt i 2019 og aldersgrensen er 7+, filmen varer i 1 t og 42 minutter. 
Regissøren er Nzingha Stewart.
Studiomusiker

Trommer

Gavin Harrison,
Kenny Aronoff, 
Gregg Bissonette,
Hal Blaine,
Jan Axel Blomberg, 
Clem Cattini,
Matt Chamberlain,
Dennis Chambers,
Gary Chester,
Vinnie Colaiuta,
Chad Cromwell,
Josh Freese,
Steve Gadd, 
Winston Grennan, 
Willie Hall, 
Roger Hawkins, 
Al Jackson jr., 
Steve Jordan, 
Jim Keltner, 
Abraham Laboriel jr., 
Paul Leim, 
Nate Morton, 
Simon Phillips,
Jeff Porcaro, 
Bernard Purdie, 
Joey Waronker,
og Dave Weckl.

Bassgitar

James Alexander, 
Bob Babbitt, 
Wilbur Bascomb, 
Donald «Duck» Dunn,
Nathan East, 
Herbie Flowers, 
David Hood, 
David Hungate, 
Anthony Jackson, 
James Jamerson,
Jerry Jemmott,
Carol Kaye, 
Abraham Laboriel, 
Will Lee, 
Tony Levin,
Joe Long, 
Marcus Miller,
Joe Osborn,
Pino Palladino, 
Wojciech Pilichowski, 
Mike Porcaro,
Chuck Rainey, 
Tommy Sims, 
og Leland Sklar.

Gitar

Duane Allman,
Pete Anderson, 
James Burton, 
Larry Carlton, 
Ry Cooder, 
Steve Cropper,
Andrew Gold,
Jay Graydon, 
Mabon «Teenie» Hodges, 
Dann Huff, 
Michael Landau, 
David Lindley,
Steve Lukather, 
Jim McGorman, 
Scotty Moore,
Rafael Moreira,
Matt «Guitar» Murphy,
Jimmy Page, 
Lee Ritenour, 
Earl «Chinna» Smith, 
Hubert Sumlin,
Tommy Tedesco,
Keith Urban, 
og Reggie Young.

Keyboards

Ray Chew, 
David Foster,
Don Grolnick, 
Nicky Hopkins, 
Johnnie Johnson, 
Booker T. Jones, 
Bradley Joseph, 
Larry Knechtel, 
Charlie Peacock, 
Chuck Leavell, 
Jim McGorman, 
Paul Mirkovich, 
Spooner Oldham, 
Steve Porcaro, 
Billy Preston, 
Ike Turner, 
og Carson Whitsett.

Vokalister

Tawatha Agee, 
Patti Austin,
Tony Burrows,
Bill Champlin,
Kacey Cisyk, 
Jeanette Clinger,
Tommy Funderburk,
Siedah Garrett, 
Carl Hall, 
Cissy Houston, 
Richard Page, 
Chris Rodriguez,
Frank Simms, 
og Miriam Stockley.

Grupper

Atlanta Rhythm Section, 
Booker T. & the M.G.'s, 
The Funk Brothers, 
The Hodges Brothers, 
The Horny Horns, 
The Kick Horns, 
The Memphis Horns, 
The Muscle Shoals Rhythm Section,  
Sly and Robbie, 
Toto
og The Wrecking Crew
Tuoba-demningen

Tuoba-demningen er en demning med vannkraftverk under bygging i det sørlige Kina, i vassdraget Mekong (kinesisk: Lanchang). Vannkraftverket blir liggende plassert i provinsen Yunnan. Ved igangsettelse skal vannkraftverket ha en kapasitet på 1200 MW.
Vincent Keymer

Personlig liv

Vincent Keymer kommer fra en musikalsk familie. Han spiller piano. Faren hans, Christof Keymer, er en konsertpianist og professor i musikk ved Universitetet i Hannover, moren hans, Heike, spiller cello i et orkester, og søstera hans Cecilia, spiller piano og cello. I september 2015, da Keymer var ti år var han på coveret av det tyske sjakkmagasinet Schach Magazin, og ble der hyllet som Tysklands største sjakktalent siden Emanuel Lasker.

Karriere

Vincent Keymer ble født i Mainz, Tyskland, en by som har en lang historie av å arrangere rapid- og Chess960-turneringer. Han lærte sjakk fra foreldrene sine i en alder av fem år. I 2015 han ble europamester med det nasjonale tyske U18 sjakklaget.
Garri Kasparov refererte i 2016 til Keymer som «eksepsjonell», og Keymer på 11 år demonstrerte sitt potensiale med en «imponerende andreplass» i et sterkt felt i Wien Open-turneringen.
I juli 2017 fikk Vincent Keymer sitt tredje IM-norm, som gjorde at han ble en internasjonal mester i sjakk.
Han har blitt trent av GM Péter Lékó i Ungarn, som selv ble på et tidspunkt kalt «verdens mest lovende vidunderbarn».
Fra 29. mars til 2. april 2018, spilte han i A-gruppen i Grenke Chess Open som det nittiniende frø. Han vant turneringen foran 49 stormestere, inkludert fire 2700+ stormestere, og scoret 8/9 og oppnådde sin første GM-norm i en alder av 13. Han tjente ett-og-ett-halvt flere poeng enn nødvendig for GM-normen. Leonard Barden bemerket at Keymers ytelsesrating (2798) var den høyest rangerte ytelsen i historie for en spiller under 14 år, og The Week in Chess sa at Keymers ytelse på Grenke Chess Open er «en av de mest oppsiktsvekkende resultatene noensinne.»
Desmoderus

Utseende

En middelsstor, kraftig, blank, brunrød og svart trebukk. Antennene er kraftige og lengre enn kroppen, hvert ledd med en lang, tynn pigg i spissen. De tre innerste leddene er mørke, leddene lenger ute brunrøde innerst og svarte i spissen. Det første leddet er ganske tykt og klubbeformet. Pronotum er brunrødt til svart, bredere enn langt, med to tenner på hver sidekant, og et par knøler oppe på ryggen. Dekkvingene er tilsmalnende bakover, med to opphøyde lengderibber. Beina er kraftige med klubbeformede lår, tynne legger.

Utbredelse

Slekten er utbredt i det østlige Brasil.
Bregentved

Bregentved er opprinnelig en gammel setegård som nevnes først gang i 1319, da kong Erik Menved skjenket Bregentved til Ringsted kloster. Slottet ligger 3 km øst for Haslev  i  Faxe kommune. 
Nordfløyen av bygningen er fra 1650; den er bygget om i 1731–1736 av arkitekt Laurids de Thurah. I 1740 foretok Nicolai Eigtved en utvidelse av slottet. 
Bygningen gjennomgikk en fullstendig ombygging i 1886-1891 ved arkitekt Axel Berg.
Slottet er på alle måter A.G. Moltkes verk. Moltke fikk stedet i gave av Frederik V i 1746. Han fikk eiendommen delt opp i 25 bondebyer og flyttet gårdene ut til beiteområdene. Han fikk anlagt fiskedammer og satte opp møller etter modell fra Nederland. Parken med skulpturer og fontener er også fra hans tid. 
Stedet er fremdeles i familien Moltkes eie.

Fredning

Bregentved ble fredet i 1918, fredningen utvidet i 1964, 1978 og 1997. Fredningen omfatter hovdbygningen med tilhørende slottskapell samt gårdsrom og flere skulpturer/minnesmerker.
Avisåret 1813

Dødsfall

…
Monumento a los Niños Héroes

Monumento a los Niños Héroes er et monument ved hovedinngangen (Puerta de los Leones) til Chapultepec nedafor Chapultepec-slottet i Mexico by. Det ble reist i 1952 til minne om Niños Héroes («Helteguttene»), seks tenåringer som kjempa i den meksikanske styrken som forsvarte Chapultepec-slottet mot USA under slaget ved Chapultepec i september 1847, og som døde under kamp 13. september. Monumentet består av seks søyler i hvit marmor. På toppen av hver av dem er det en flamme og en hauk i bronse. I midten av monumentet er det en marmorstatue med innskrifta «A los defensores de la patria, 1846–1847». Monumentet er tegna av arkitekten Enrique Aragón og utført av skulptøren Ernesto Tamariz.